Jedna ze starnów, chtërné jô trzëmôł na serwerze, mô na zymkù samô sã „pòzamiatóné“ (mô sã przeniosłé na nowi plac). Tak pò prôwdze to mie słów felëje na to jak je do tegò doszłé ë nie jidze ò to, że ni mògã przë tim ju „grzebac“ – z tegò wëgrónegò czasu jem prawie baro rad. Ti co mie znają wiedzą, że nie żëjã z internetu, a to co robiã to robiã z gwësnegò pòczëcô òbòwiązkù do mòji kaszëbsczi kùlturë. Równak ôrt w jaczi, na kùlturalnô jinstitucëjô z Nordë, to zrobia, je pòniżi wszëtczégò co mòże le zdrowi człowiek pòmëszlec. Jinstitucëjô, chtërny starnë móm spòlëzniano przez cos kòl szesc lat trzëmóné, dozéróné ë przë nich robioné (wëzdrzatczi, różné cms-ë ë jich zaktualneinia), nie bëła w sztãdze za nen wpakòwóny czas a (doch) dëtczi zwëczajno pòdzãkòwac. Ò nick wicy w spòlëzniany robòce doch nie jidze. Przikré doznanié òbnażającé gwësną arogancëjã – nie mòjé pierszé tikającé sã spòlëznianégò angażowaniô na kaszëbsczim gónie.
Nimò tegò Avati!]]>
Linuxcsb.org (http://linuxcsb.org)
Starnë zrëszoné w 2006 rokù, w tim to rokù z Michôłã Òstrowsczim mómë zrëszoné kaszëbsczé dolmaczënczi KDE a Ubuntu (z cëskã na Kubuntu), jakno ë zgłoszoną kaszëbska klawiaturã ë lokalizacjã dlô kaszëbsczégò jãzëka, chterné òd tegò czasu są w uniksowich systemach. Przez te lata darzëłol nama sã pòkazac, że jeżlë sã le chcë, to mòże w mało lëdzy stolemną kaszëbską ùdbã zrëszëc ë ùsadzëc (w tim dwa òbrôzë ISO wëdôwków kaszëbsczégò Live-Linuksa) - to wëdôwô mie sã nôwôżniészé do przekazaniô na tim placu. Pò 6 latach (w 2010 przëłączëł sã jesz aktiwno Jurk Hinz, robiąc równak le przë Mozillë) trza bëło równak przëznac sã do tegò, że nie jesma w sztãdze tegò sómi, z prostegò felënkù czasu, dali cygnąc. Nôdzeja na to, że chtos bãdze przë tim chcôł wespółrobic ùmiarła – za dëtczi to bë sã mòże ë chto nalôz, le za darmôka to mòże ò pòmòcë zwëczajno zabëc. Tak to pò szesc latach móm zamkłą robòtã nad kaszëbsczima starnama wspiarcô dlô ôpen ùdbów, w tim Linuksa. W internecé trzëmóm równak dali ne starn e jakno czësté archiwa.
Na tim placu chcã baro pòdzãkòwac Michôłowi Òstrowsczémù za wespółrobòtã.
Michôł je człowiekã, z chtërnym mie sã dało tak dobrze wespółrobic jakno z niżódnym jinym. Ma mielë niesamòwité tempò robòtë przë prakticzno niżódnym faktorze sztridu, je miue jaż miło to wspòminac.
Zymk.net a jegò fòrum
(http://zymk.net/forum/)
Ju zrëszając w 2008 rokù no fòrum móm sã zastanôwiané nad tim, jak dołgò (abò czë wcale) bãdze òno fùkcjonirowac. Bãdą ti młodi (téż dëchã) piszący pò kaszëbskù w sztãdze zebrac sã na jednym placu, żebë diskùtirowac ò lëteraturze/kùlturze? Softwôrã bbpress jô miôł ju całą na kaszëbsczi zdolmaczon, në to dlôcze nie spróbòwac. Pò 4 latach mòże ju napisac, że na tich starnach bëło baro mało co lós. Jô nié móm prakticzno niżódny „żëwi” diskùsëji tam doznóné. Z felënkù żëwòtnotë móm tno fòrum z sécë wëcopniãté. Starnë zymk.net jesz trzëmóm – mòże sã jesz przebùdzy no spiącé wòjskò.
To tëli w drëdżim dzéłu tich òpòwiesców – wicy (mòżé) za sztërk]]>
Zladënk je przistãpny z kaszëbsczi pòdstarnë Mozillë, na chtërną brateczno Waji rôczã.
Nót je tuwò dodac, że to blós dzãka ùpiartoscë Jureka Hiza darzëło sã m.jin. przeńc przez całowną “mozillową biurokracëjã” ë doprowadzëc do negò wëdôwka!
Je to pòdle mie nôslédny wôżny pùnkt dôjący dowód na ùniwersalnotã najegò kaszëbsczégò jãzëka, chtërén nie mùszi sã tacëc przed tak zwónëmi “wiôldżima jãzëkama”.]]>
Zdjãté móm z sécë starnë, przë chtëmnych nie bëło ju lata robioné, a chtëné bëłe tam z czëstegò mòjegò sentimentu, dôwając jaczés tam archiwa mòji kaszëbsczi dzejnotë w sécë. Starnów tich, tak pò prôwdze, to ju téż gwës nicht nie ùżëwôł / brëkòwôł.
K-Meleon (
http://k-meleon.kaszubia.com)
To starnë pierszégò kaszëbskòjãzëkòwégò przézérnika pòd Windowsa, chtërny ùdło mie sã w 2002 rokù zdolmaczëc ë kaszëbsczé lopczi w sécë (na Gòdë) ùprzëstãpnic. To mòjô pierszô samòstójnô kaszëbskòjãzëkòwô pòdjimizna w dolmaczënkù softwôrë. Pò robòce z drëchama nad kaszëbsczim editorã tekstu KaszEd, prioritetã stało sã dlô mie zdolmaczenié przezérnika na kaszëbsczi – to doch je nôrządze, bez chtërnegò nie dô sã bëc w WWW. Próbë namòwë do wëspółrobòtë przë tim nie darzëłë mie sã ë przez to móm wnet wszëtkò sómemù zrobioné. Na sóm kùńc, jak jô ju bëł z tim wnet fardich, pòmòglë mie w kòrekce Tómk Uhlenberg (softwôrowô słowizna), a Paùl Szczëpta (pisënk na internetowi starnie). Chcã jima téż baro za tã pòmòc pòdzãkòwac -nié móm ò waji zabëté.
Kabaret Fif (
http://fif.kaszubia.com)
To pierszé, mie znóné, kaszëbskòjãzëkòwé starnë kùlturowégò karna z Kaszëb. To, że bëłe òne téż pò kasżëbskù bëło spòdlém tegò, że móm je przódë ùsôdzoné. Z czasã starnë ne ùmiarłé swòja smiercą, co pò czile latach zastoju na nich, doprowadzëło do tegò, że móm je z sécë wëcopniãté.
Ò dalszim sprzątaniém napiszã Wamam za sztërk.]]>
Òd zôczątkù lëstopadnika mòżemë zladowac ë bëkòwac kaszëbsczégò Firefoksa w jegò nowim òdkrëcym – w wersëji BETA.
Zladënk je przistãpny z kaszëbsczi pòdstarnë Mozillë, na chtërną brateczno Waji rôczimë:
http://www.mozilla.org/csb/firefox/channel/
Na kùńcową wërsëjã przińdze nama jesz kąsk pòżdac, równak robòta z Firefox Beta, jakno ë jegò testowanié w kaszëbskòjãzëkòwi wërsëji, a do tegò jesz je to równo na jaczi òperacjowi systemie robita, je czims co wôrt je na kòmpùtrze doznac.]]>
Rëchli bëła ju ùprzëstãpnioną dlô brëkòwników Linuksa (Ubuntu) wersëja Firefox 3, chternô je téż dodónô do kaszëbsczégò Linuksa Linuxcsb2. Robioné nad tim dolmaczënkã mô karno Linuxcsb òd wersëji Firefox 2.
Òd 2010 rokù przë kaszëbsczim Linukse wëspółrobi intensiwno Jurk Hińz, chteren sfòkùsowôł swòjã robòtã nad rozwijã sparłãczonégò z produktama Fùndacëji Mozilla – brzódã jegò robòtë je Werikatora kaszëbsczégò pisënkù. Dzãka wespółrobòce z Jureka dało sã w 2010 wëimpòrtowac dolmaczënk Firefoksa z dostónków Ubuntu prosto na serwerë Fùndacëji Mozilla. Wicy jakno 60% kaszëbsczi lokalizacëji pasowało do nowi wersëji, resztã nót bëło zdolmaczëc znowa. Òd stëcznika 2011 mòże gôdac ò doprowadzony do kùńca kaszëbsczi lokalizacëji przë Mozillë.
Chãtny do testowaniô kaszëbskòjãzëkòwi wersëji przezérnika Firefox proszony są ò łączbã z Jureka Hińzą.
Michôł Òstrowsczi, Jurk Hinz a Mark Kwidzińsczi]]>
Prakticzno to ju òd łońsczégò rokù je Werikatora Kaszëbsczégò pisënkù (Kashubian Spell Checker) dlô Firefoksa (kòmpatibilnô z wersëją 4) , Thunderbirda ë SeaMonkey, równak jegò latosô wersëjô, dzãka pòprôwkòm, wëdôwô sã wôrtnô zamòdléniô. Nie je to jesz kùńcowô wersëjô ë zamëkô òna dali w se fele, równak je to na 100% pòmòc na jaką żdalë piszący pò kaszëbskù.
Zdrój òbrôzka: http://www.mozilla.com
Ùsôdzca przëdôwka: Jurk Hinc]]>
To zjinaczonô wersëjô distribùcëji Kubuntu 10.04 LTS , dofùlowónô kaszëbsczim ë pòlsczim jãzëkã, jakno ë ùstôwama klawiaturë dlô tich dwóch jãzëków.
Dodóné mómë téż wszelejaczé kòdeczi aùdio ë wideò, jakno ë czile softwôrë, chtërną trzëmómë za przëdatną (wëbiérk je to czësto subiektiwny) , w tim m.jin.:
Biuro
Grafika
Internet
Jãzëczi
Mùltimedia
Nôrzãdza
Jakno ë wiele jinych
Przez to, że ma nie chcelë przeńc w miarze lopka grańce 700 MB, mómë czile aplikacëjów rëmniãtich – dodôné mómë równak na jich placu téż nowé. Naji softwôrowi wëbiérk je subiektiwny, wiemë dobrze ò jegò słabich starnach, je to równak pierszé ùprzëstãpnienié kaszëbskòjãzëkòwégò Linuksa w taczi fòrmie.
Proszimë pamiãtac ò tim, że nié ùprzëstãpniamë niżódny nowi distribùcëji Linuksa, a blós ji skaszëbioną ë spilszczoną wersëjã.
Kaszëbsczi Remix Kubuntu 9.10 (csb-lite) :
Wicy wëdowiédzë na:
Mark Kwidzińsczi ë Michôł Òstrowsczi
Debiana mòże zladoweac ze starnów: debian.org
Pòmòcné starnë
szl_Latn est_Latn nno_Latn szl_Latn szl_Latn szl_Latn dan_Latn zsm_Latn szl_Latn szl_Latn szl_Latn pol_Latn szl_Latn szl_Latn hat_Latn zho_Hans szl_Latn hat_Latn zho_Hans szl_Latn szl_Latn pol_Latn szl_Latn grn_Latn szl_Latn szl_Latn szl_Latn pol_Latn szl_Latn szl_Latn grn_Latn szl_Latn pol_Latn szl_Latn lit_Latn ltg_Latn ita_Latn szl_Latn vec_Latn sna_Latn pol_Latn szl_Latn pol_Latn nno_Latn szl_Latn dik_Latn szl_Latn fao_Latn